કેન્દ્ર સરકાર દ્વારા સોના પર એક્સાઈઝ લગાવવાના નિર્ણયનો સોની વેપારીઓ દેશભરમાં ઉગ્ર વિરોધ કરી રહ્યા છે ત્યારે સોની વેપારીઓએ નાણામંત્રી અરૂણ જેટલી તથા સરકારમાં સદબુદ્ધિ આવે તે માટે યજ્ઞ કર્યા હતા. સોની વેપારીઓ દ્વારા ચાલતા વિવિધ વિરોધના કાર્યક્રમો છતાં સરકાર ટસની મસ થતી નથી બીજી તરફ સોની વેપારીઓ પણ છેલ્લે સુધી લડી લેવાના મૂડમાં છે જેમાં સરકાર વિરુદ્ધ વિવિધ નવતર પ્રયોગો કરીને વિરોધ પ્રદર્શિત કરવામાં આવી રહ્યો છે. કેટલીક જગ્યાએ મહિલાઓ દ્વારા રેલી પણ યોજાઇ હતી. અને પોસ્ટર પ્રદર્શન પણ કરવામાં આવ્યું હતું.